### Beslutning

Sam Andresen kunne tiltræde indstillingerne i overensstemmelse med ændringsforslag på sagen.

Ole Schmidt, Adam Winther, Marianne Nørgaard, Bobby Andersen, Isabella Jørgensen og Silas Laursen kunne ikke tiltræde indstillingerne.

**Beslutningsforslag fra Signe Friis**

Motivation:

På baggrund af skandalerne i Østjysk Bolig samt borgerhenvendelse vedrørende AL2Bolig ønsker jeg at få klarhed over, hvordan boligforeningerne bliver ledet og drevet samt tilsynssystemets rolle.

Beslutningsforslag:

Ad 1. Jeg ønsker en uvildig undersøgelse af samtlige boligforeninger som [adresse] har tilsyn med på baggrund af skandalerne i Østjysk Bolig. Undersøgelsen skal blandt andet, men ikke udelukkende undersøge de samme områder som ved Østjysk Bolig samt inkludere boligforeningernes borgere.

Ad 2. Jeg ønsker at undersøgelsen også skal inkludere [adresse] tilsynssystem omkring boligforeningerne samt deres viden og handling i deres rolle som tilsyn.

Ad 3. Jeg ønsker også at undersøgelsen skal belyse såvel byrådet samt Rådmand og Borgmesterens håndtering af skandalerne i bl.a. Østjysk Bolig samt eventuelle andre boligforeninger i [adresse].

Med venlig hilsen

Signe Friis

**INDSTILLING FRA MAGISTRATSAFDELINGEN FOR TEKNIK OG MILJØ**

**Svar på forslag fra Signe Friis om de almene boligorganisationer i [adresse]**

Besvarelse fra Teknik og Miljø på beslutningsforslag ”Beslutningsforslag vedrørende de almene boligforeninger i [adresse]” fremsat på byrådsmødet den 26. maj 2021 af Signe Friis.

### Resumé

På byrådsmødet den 26. maj 2021 fremsatte Signe Friis under overskriften ”Beslutningsforslag vedrørende de almene boligforeninger i [adresse]” forslag om en uvildig undersøgelse af samtlige almene boligorganisationer som [adresse] har tilsyn med på baggrund af skandalerne i Østjysk Bolig.

Beslutningsforslaget indeholder et forslag om en uvildig undersøgelse af samtlige boligorganisationer i [adresse] og undersøgelsen skal bl.a. omfatte de samme områder som ved Østjysk Bolig. Undersøgelsen skal desuden omfatte boligorganisationernes borgere, [adresse] tilsynssystem omkring boligorganisationer samt tilsynets viden og handling i deres rolle som tilsyn samt belyse såvel byrådets, rådmand og borgmesterens håndtering af skandalerne i bl.a. Østjysk Bolig samt eventuelle andre boligorganisationer i [adresse].

Teknik og Miljø foreslår, at der i overensstemmelse af byrådets beslutning 18. august 2021 (sag 13) arbejdes videre med at afdække, hvilke virkemidler og tiltag, der vil have størst effekt på et styrket tilsyn som følge af afrapporteringen fra BL’s 5. kreds og Teknik og Miljø.

Det foreslås, at forslagene om uvildige undersøgelser afvises.

### Indstilling

Det indstilles:

At 1) Teknik og Miljø arbejder videre med at afdække, hvilke virkemidler og tiltag, der vil have størst effekt på et styrket tilsyn som følge af afrapporteringen fra BL’s 5. kreds og Teknik og Miljø.

At 2) Forslaget om en uvildig undersøgelse af de almene boligorganisationer, en uvildig undersøgelse af tilsynet samt en uvildig undersøgelse af byrådets, rådmandens og borgmesteren afvises.

### Sagens forløb

28-04-2021 [adresse]
Sagens behandling blev udsat i byrådets møde den 28. april 2021.
 12-05-2021 [adresse] Byråd
Sagens behandling blev udsat  i byrådets møde den 12. maj 2021.
 26-05-2021 Aarhus Byråd

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 26. maj 2021 om magistratsbehandling af forslaget.

Sagen bedes tilbagesendt byrådet via Magistraten.

Sagen blev behandlet sammen med sagerne 8 og 27.

 06-09-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 16-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-09-2021 Magistraten
Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Magistratsafdelingen for Teknik og Miljøs indstilling af 6. september 2021.
 29-09-2021 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 29. september 2021.
 03-11-2021 Teknisk Udvalg
Sagens behandling blev udsat.
 24-11-2021 Teknisk Udvalg
Sam Andresen kunne tiltræde indstillingerne i overensstemmelse med ændringsforslag på sagen.

Ole Schmidt, Adam Winther, Marianne Nørgaard, Bobby Andersen, Isabella Jørgensen og Silas Laursen kunne ikke tiltræde indstillingerne.

 [adresse] Aarhus Byråd
Beslutning ikke frigivet